ועדת הכספים, כנסת 23, פרוטוקול מספר 36, 2020-04-30 08:30

עודד פורר: בוקר טוב, חברים.

עודד פורר: אני שמח לפתוח את ישיבת ועדת הכספים.

עודד פורר: היום 30 באפריל 2020, ו' באייר התש"ף.

עודד פורר: הנושא הראשון הוא שכר הצוותים הרפואיים שיצאו לבידוד בתקופת הקורונה.

עודד פורר: ביקשנו דיווח של הממונה על השכר באוצר.

עודד פורר: חשוב לי להגיד לחברי הכנסת – תראו, בגלל שקבעו מליאה, הקדימו את המליאה לשעה 9:00, יהיה לנו ממש מעט זמן.

עודד פורר: לכן נעסוק בעיקר בדיווח בשלב הראשון.

עודד פורר: בהמשך היום, בהתאם לחקיקה, הוועדה תתכנס שוב לדון בנושאים הנוספים.

מיכל שיר סגמן: באיזו שעה?

עודד פורר: מה?

מיכל שיר סגמן: מה אמרת?

מיכל שיר סגמן: מתי?

עודד פורר: בהתאם למליאה.

עודד פורר: אני לא יודע.

אחמד טיבי: ב-9:00 המליאה היום.

עודד פורר: המליאה מתחילה ב-9:00, ונראה איך היום הזה יתפתח.

עודד פורר: הוועדה תתכנס עוד פעם במהלך היום.

מיכל שיר סגמן: אבל באמצע המליאה?

עודד פורר: אני לא יודע.

עודד פורר: אין לי אישור מהיושב-ראש לכנס את הוועדה באמצע המליאה.

קרן ברק: אתה יכול.

קרן ברק: אין בעיה.

מיקי לוי: יש גם את הוועדה המיוחדת.

קרן ברק: יהיו היום שני חוקים.

עודד פורר: בסדר.

עודד פורר: יכול להיות שזה יהיה אחרי הצוהריים.

עודד פורר: אני לא יודע.

עודד פורר: אני היום צריך לאשר את הנושא של הערבויות לקרן הלוואות מדינה, ערבויות לקרן ביטוחי אשראי.

עודד פורר: בקיצור, יש לנו מה לעשות.

עודד פורר: אני כן רוצה לומר בפתח הדברים שנים דברים.

עודד פורר: אחד, דיברנו על זה כבר, הנושא של החזרה ללימודים והמתכונת של חזרה לבתי הספר.

עודד פורר: אני אומר את זה גם לך, חברת הכנסת ברק, כי את העלית את זה.

עודד פורר: אני אדבר היום עם שר החינוך.

קרן ברק: אני יכולה להגיד משהו?

עודד פורר: אין לנו זמן.

קרן ברק: לא, דקה.

קרן ברק: אני אציע הצעה לסדר על זה.

קרן ברק: אני רוצה להעביר את זה לוועדה הזאת.

עודד פורר: אוקיי.

עודד פורר: בסדר.

קרן ברק: זה מה שאני מבקשת בהצעה לסדר שלי.

קרן ברק: אני אומרת לך את זה כבר עכשיו.

עודד פורר: אני אומר לכם, אם מישהו חושב שאפשר יהיה בגני הילדים לפתוח חצי שבוע ולבקש ממורות ומורים שיש להם ילדים בגני הילדים לעבוד שבוע שלם ומי שיש לו ילד בכיתה ד' יכול למצוא לעצמו פתרון ולצאת לעבודה, חודש וחצי הייתה לכם את האפשרות לפתור את זה.

עודד פורר: זה הפתרון שהגעתם?

עודד פורר: זה המתווה?

עודד פורר: קצת לא לעניין.

עודד פורר: זה פעם אחת.

קרן ברק: חודשיים.

עודד פורר: פעם שנייה, גם הנושא של דמי אבטלה ודיברנו על זה פה גם.

עודד פורר: אני אומר את זה גם שהממונה על השכר גם מכיר את זה.

עודד פורר: נתנו דמי אבטלה מתחת לגיל 25 ל-50 יום.

עודד פורר: נתנו ל-50 יום.

עודד פורר: ה-50 יום נגמרים ביום ראשון.

עודד פורר: אז ביום ראשון, כל העובדים מתחת לגיל 25 יקבלו מכתבי שמוע לפיטורים, כי נגמר העניין הזה של החל"ת.

עודד פורר: אז או שהממשלה תביא את זה היום להארכה ותאשר את זה, או שביום ראשון כל העובדים שנמצאים בחל"ת מתחת לגיל 25, סדר גודל 200,000 איש, להערכתי, יקבלו מכתב שמוע לפני פיטורים.

עודד פורר: אני מציע שמישהו שם יתעורר.

עודד פורר: כבר ישנים שם חודש וחצי.

עודד פורר: אני רוצה לפתוח את הדיון.

עודד פורר: אנחנו ביקשנו להתייחס לרופאים ולצוות הרפואי כמו לוחמים בחזית שנפצעו בשדה הקרב וממשיכים לקבל את השכר שלהם גם כשנמצאים בבית החולים.

מיקי לוי: חד-משמעית.

מיקי לוי: נכון מאוד.

עודד פורר: וגילינו שזה לא המצב עם הרופאים בבידוד; לא רק הרופאים בבידוד, אלא כל צוותים הרפואיים.

עודד פורר: הנושא הזה הועלה גם על ידי חברת הכנסת יוליה מלינובסקי בוועדת הקורונה, גם על ידי חבר הכנסת אחמד טיבי וגם על ידי חברת הכנסת עאידה תומא סלימאן.

קרן ברק: גם קטי, לדעתי, העלתה את זה.

עודד פורר: ואני אומר שזה הובטח כאן בוועדה כשאישרנו את חוק יסודות התקציב, כדי לאפשר לממשלה להוציא תקציבים.

עודד פורר: הייתה התחייבות של משרד האוצר, של שר האוצר בעצמו לחבר הכנסת טיבי לפתור את העניין הזה.

עודד פורר: אני אתן לחבר הכנסת טיבי להגיד שתי מילים.

עודד פורר: התייחסות של הממונה על השכר, ואחר כך – הסתדרות הרופאים בישראל.

אחמד טיבי: תודה רבה.

אחמד טיבי: בקצרה.

אחמד טיבי: בדיונים על חוק משק המדינה, 90 מיליארד שקלים, הגשתי הסתייגות בשם הרשימה המשותפת ובשם, לאחר מכן, כל חברי הכנסת שהיו בוועדה, מיקי.

אחמד טיבי: ולגבי פיצוי מלא של אנשי הצוות הרפואי, לא רק רופאים, אלא רופאים ורופאות, אחים ואחיות, טכנאים, אנשי משק, פועלים ופועלות ניקיון וכדומה, שאם הם מפסידים ימי עבודה כתוצאה מהבידוד אחרי היחשפות לנגיד הקורונה, הדבר ייחשב, יביא לפיצוי מלא בלי לעשות תרגילים של הורדה מדמי מחלה וכיוצא בזה.

אחמד טיבי: הדיונים כאן אז, אחרי ההסתייגות, אני לא מדבר על שליחת מכתבים, אלא על ההסתייגות בפועל, ככה עושים בכנסת, הופסקו.

אחמד טיבי: ואז יצאנו החוצה, היושב-ראש, והתקשר אליי שר האוצר כחלון והתחייב שתוך שבוע הדבר הזה יבוצע.

אחמד טיבי: לאחר מכן, הייתה שיחה גם שלי, גם של אבי ניסנקורן, גם של עודד פורר, יושב-ראש הוועדה, עם פרופ' ציון חגי באותו לילה, וכך הייתה ההבנה.

אחמד טיבי: לאחר כשבוע הנושא נדון עוד פעם בוועדת העבודה והרווחה, שבראשה עומדת חברתנו עאידה תומא סלימאן, ושם היה סגן הממונה על השכר והוא התעקש שהדבר לא ייעשה.

אחמד טיבי: ולפני מספר ימים הגיעו לסיכום שהוא צעד בכיוון הנכון.

אחמד טיבי: אני רוצה לציין לטובה את העבודה המצוינת של פרופ' ציון חגי וחבריו בהסתדרות הרפואית, עבודת קודש, עבודה מצוינת.

אחמד טיבי: הם יצגו את כלל אנשי הצוות הרפואי, לא רק את הרופאים.

אחמד טיבי: אבל בהסכם יש חורים.

אחמד טיבי: למשל, לא הכניסו את רופאי הקהילה, שהם חשופים לקורונה והרבה מהם היו בבידוד.

אחמד טיבי: רופאי הקהילה והקופות עושים עבודה מצוינת.

אחמד טיבי: אי-אפשר להפקיר אותם.

אחמד טיבי: שתיים, הרופא נאלץ לשהות בבידוד 14 יום או פחות, ורוצים להוריד לו ימי מחל, אבל זאת לא מחלה.

אחמד טיבי: להוריד לו ימי מחלה.

אחמד טיבי: שלוש, לא הכניסו את רופאי משרד הבריאות.

אחמד טיבי: למשל, אדוני היושב-ראש, פרופ' סיגל סדצקי וד"ר ורד עזרא היו בבידוד.

אחמד טיבי: הם לא בהסכם.

אחמד טיבי: מגוחך.

אחמד טיבי: הזוי.

מיקי לוי: יאללה, הזוי.

אחמד טיבי: הם עשו עבודה מצוינת לכלל אזרחי ישראל.

אחמד טיבי: ולכן, אדוני היושב-ראש, אני מבקש - -

עודד פורר: אני גם אבקש עוד משהו – התייחסות של הממונה על השכר.

עודד פורר: האם הורידו ימי מחלה למנכ"ל משרד הבריאות כשהוא היה בבידוד?

מיקי לוי: אחלה שאלה.

קרן ברק: לא, אבל לא קשור.

קרן ברק: אבל זה לא הצוותים הרפואיים.

קרן ברק: הוא עובד כמו כל מנכ"ל.

קרן ברק: הוא לא כמו - - -

עודד פורר: קל וחומר.

עודד פורר: קל וחומר.

מיקי לוי: על אחת כמה וכמה, דוגמה אישית.

עודד פורר: הוא היה בבידוד.

עודד פורר: אגב, אני חושב שמגיע לו שכר.

עודד פורר: אני לא חושב שהיה צריך להוריד לו, כי הוא עבד כשהוא היה בבידוד.

קרן ברק: ברור.

קרן ברק: לכולם מגיע.

קרן ברק: אבל יכול להיות שהמשכורת ניתנת ממקום אחר ואז הוא לא.

מיקי לוי: אין ויכוח שמגיע לו שכר.

עודד פורר: חשוב לדעת.

עודד פורר: כן, חבר הכנסת טיבי.

אחמד טיבי: רבותיי, אז בשם כל חברי הכנסת, חשוב שגם החורים האלה יתוקנו.

קטי קטרין שטרית: קודם כול, מנכ"לים מקבלים גלובלי, אגב.

קרן ברק: בדיוק.

אחמד טיבי: מה?

קטי קטרין שטרית: אמרתי שמנכ"לים מקבלים גלובלי, ולא משנה כמה ימים הם נמצאים.

עודד פורר: יש להם ימי מחלה.

עודד פורר: כמי ששירת כמנכ"ל, יש לו ימי מחלה.

אורית פרקש הכהן: יש להם ימי מחלה.

קטי קטרין שטרית: לא משתמשים בזה.

קטי קטרין שטרית: אז גלובלי השכר.

עודד פורר: לא, הם משתמשים בזה.

עודד פורר: ביום שהוא יפרוש, יעמדו לזכותו ימי המחלה שלו וימי החופש שלו.

עודד פורר: ואם הוא ינצל אותם, אז הם לא יעמדו לזכותו.

מיקי לוי: זה שהם לא מצהירים שהם חולים, זה עניין אחר.

עודד פורר: חבר הכנסת טיבי, תתייחס, אני רוצה - - -

אורית פרקש הכהן: למה לא מצהירים?

אורית פרקש הכהן: מצהירים.

מיקי לוי: חלק.

מיקי לוי: חלק.

מיקי לוי: לא אמרתי באופן כללי.

אחמד טיבי: אני לקראת סיום, אני מבקש, מיקי, גם מהממונה על השכר – ואני שוחחתי גם שוב עם שר האוצר שחזר ואמר, השר כחלון, חזר ואמר לי שהוא מחויב לפיצוי מלא וגם הוא מבין שאלה הם חורים שצריך לתקן.

עודד פורר: תודה.

אחמד טיבי: אני שב ואומר: תודה רבה לפרופ' חגי על העבודה המצוינת מול האוצר.

עודד פורר: תודה.

עודד פורר: תודה.

עודד פורר: המשנה לממונה על השכר, אפי מלכין, נמצא איתנו?

עודד פורר: אפי?

אפי מלכין: כן.

אפי מלכין: שומעים אותי?

עודד פורר: אתה יכול לפתוח את המצלמה?

אפי מלכין: להפעיל את המצלמה?

אפי מלכין: אין בעיה.

עודד פורר: כן.

עודד פורר: כך מקובל.

קטי קטרין שטרית: אולי באותו נושא או שאתה רוצה אחר?

קטי קטרין שטרית: הוא יתייחס עכשיו - - -

עודד פורר: אין לנו זמן.

עודד פורר: כן, אפי.

אפי מלכין: אני ארצה להתייחס ולהתעדכן, כמובן, וגם להסביר איפה אנחנו עומדים כרגע.

עודד פורר: רק תגיד את תפקידך הרשמי לפרוטוקול, כן.

אפי מלכין: אני אפי מלכין, המשנה לממונה על השכר במשרד האוצר.

אפי מלכין: אנחנו לא הצלחנו להגיע להסכם קיבוצי אל מול הר"י בגלל כל מיני פערים בדין ודברים.

אפי מלכין: ולכן, לאור ההתחייבות של שר האוצר ולאור ההתחייבות שאנחנו נתנו לוועדת הכספים, אנחנו - - -

עודד פורר: התנתקת לנו, אפי.

עודד פורר: כן.

אפי מלכין: מה שקרה הוא שלאור זה שלא הצלחנו להגיע לסיכום אל מול ההסתדרות הרפואית, הוצאנו בעצם אישור שבא ואומר את מה שאנחנו, מבחינתנו, התחייבנו אז לוועדת הכספים ואת מה שהייתה הנחיה השר, שכל הצוותים הרפואיים, ששהו בידוד כתוצאה מטיפול בחולים, יהיו זכאים ל-100% מהשכר.

אפי מלכין: השאלות שהוועדה או חברי הוועדה מעלים הן בעצם לגבי הרחבה של זה גם לאוכלוסיות נוספות.

אפי מלכין: ופה אני אגיד שני דברים.

אפי מלכין: קודם כול, מבחינתנו, לא זו הייתה ההתחייבות.

אפי מלכין: לא דובר לא על רופאי הקהילה ולא על רופאי מיניסטריון.

אפי מלכין: אנחנו נמשיך לשאת ולתת אל מול הארגונים השונים ואל מול ההסתדרות הרפואית.

עודד פורר: לא, זה לא נכון להגיד שזו לא הייתה ההתחייבות.

קריאה: זה אותו דבר.

קריאה: מה זה?

עודד פורר: מבחינתנו, רופא קהילה שבדק מישהו שחולה בקורונה ונדבק כתוצאה מכך, זה אחד לאחד אותו דבר.

קריאה: רופא זה רופא, מה?

אחמד טיבי: גם הוא רופא.

עודד פורר: כן, מה?

אפי מלכין: רופא זה רופא, זה ברור.

אפי מלכין: רופא זה מינימום אלוהים.

קריאה: אם ברור, אז מגיע לו גם תנאים.

אפי מלכין: אנחנו לא שוקלים לכפור בדבר הקדוש הזה.

אפי מלכין: מה שאנחנו באים להגיד זה – ואני אומר עוד הפעם, אני זוכר בדיוק מה נאמר שם, זה מה שאנחנו הבנו שהטריד את חברי הוועדה, זה היה באמת - - -

אחמד טיבי: אפי, בדיוני הוועדה אז אני אמרתי: צוות רפואי.

אחמד טיבי: לא אמרתי שלא כולל רופאי קהילה.

אפי מלכין: לגמרי.

אפי מלכין: אבל דובר בעיקר על בתי החולים.

עודד פורר: לא.

מיכל שיר סגמן: לא נכון.

מיכל שיר סגמן: לא נכון.

עודד פורר: מה זה הביטוי הזה?

אחמד טיבי: לא הזכרתי את הביטוי הזה.

אפי מלכין: אנחנו אל מול הר"י גם אל מול הסתדרות האחריות וגם מול ההסתדרות הכללית - - -

אחמד טיבי: דובר רק על רופאים בבתי חולים בעיקר, הוא אמר.

קטי קטרין שטרית: מה ההתחכמות הזאת?

קטי קטרין שטרית: באמת, עודד, מה ההתחכמות הזאת.

מיקי לוי: מה פתאום?

מיקי לוי: פרופ' גרוטו גם כן נדבק.

עודד פורר: סליחה, חברים.

עודד פורר: תודה רבה.

עודד פורר: חבר הכנסת מיקי לוי, תודה.

עודד פורר: חברת הכנסת שטרית, תודה.

עודד פורר: תנו לו לדבר, בבקשה.

אפי מלכין: אני אסביר, מבחינתנו, מה הבדל, אוקיי?

אפי מלכין: ביחס לרופאי המיניסטריון, כשהם שהו בבידוד, הם שהו לא בגלל שהם נפגשו עם חולה, אלא שהם היו בישיבת עבודה עם, לצורך העניין, השר ליצמן.

אפי מלכין: כמו כל אחד מאיתנו שנמצא שישיבות העבודה עם מישהו שהוא עשוי להיות חולה או עשוי להיות בבידוד, הוא גם עלול להיחשף לזה.

אפי מלכין: ולכן, מבחינתנו, יש שוני בין הדבר הזה.

אפי מלכין: עכשיו ביחס לרופאי הקהילה, אנחנו כממונים על השכר רואים את שכר המגזר הציבורי - - - כרגע הנושא שלהם עוד לא הגיע לדיון, אבל - - - אנחנו מתארים לעצמנו שהוא גם יגיע.

אפי מלכין: למשל, עובדים סוציאליים שהולכים לבקר כל מיני אנשים.

עודד פורר: לא, לא.

עודד פורר: סליחה, אפי.

קטי קטרין שטרית: לא, לא - - -

אפי מלכין: רגע, אני אשמח אם יתאפשר לי לסיים, אוקיי?

עודד פורר: כן.

אפי מלכין: יש לנו סוהרים שגם בודקים אסירים, מטפלים בהם, נוגעים בהם, באים איתם במגע וכל הדברים האלה.

אפי מלכין: עכשיו אני גם לא בא להגיד שלכל הקבוצות האלה לא נכון לפתור.

אפי מלכין: נכון לפתור.

אפי מלכין: ואנחנו עדיין מתכוונים להמשיך לדבר אל מול ארגוני העובדים.

אפי מלכין: מבחינתנו, זה לא סוף פסוק וזה לא נגמר, אלא לאור ההתחייבות של הוועדה ולאור ההנחיה הברורה של שר האוצר, אנחנו אמרנו: קודם כול, נעצור את הדימום.

אפי מלכין: והדימום כרגע הכי כואב או הכי אקוטי הוא ביחס לצוותים הרפואיים ולהם הוצאנו באמת את אותה התחייבות שאומרת: הם יקבלו את הממוצע השכר לפי המכסה של שלושה חודשים וכו' וכל הפרטים הללו.

אפי מלכין: ישנן עוד אוכלוסיות, ישנן עוד בעיות.

אפי מלכין: אני יודע שגם להר"י וגם להסתדרות האחריות יש עוד השגות, הם היו רוצים שנטפל בעוד אוכלוסיות או לעשות את זה בעוד אופנים.

אפי מלכין: ואני גם מבין אותם.

אפי מלכין: אנחנו גם נמשיך לדבר איתם.

אפי מלכין: אני גם לא חושב, לפחות בהבנה שלנו, שהוועדה צריכה להיות המקום שבו יחסי עבודה מתנהלים והסכם אל מול הארגונים מציגים.

אפי מלכין: את אותה ההתחייבות שאנחנו, גם המשרד וגם השר התחייב, אנחנו מרגישים שאנחנו מימשנו ברגע שפתרנו את הבעיה של שכר העובדים הרפואיים.

אפי מלכין: ואני אומר גם: תשאירו משהו לארגוני העובדים גם לדאוג ו- - -

קטי קטרין שטרית: העובדים פונים אלינו.

עודד פורר: זה התפקיד של ועדת הכספים.

עודד פורר: הם לא יכולים להגיע אליכם.

עודד פורר: הם מגיעים אלינו.

קטי קטרין שטרית: אתם קצת מתבלבלים.

קטי קטרין שטרית: אתם באמת קצת מתבלבלים.

עודד פורר: אז פה יש נבחרי ציבורי מגיעים אליהם.

אפי מלכין: אני אומר את עמדתי.

עודד פורר: אפי, תודה.

אפי מלכין: לגבי השאלה ביחס למנכ"ל משרד הבריאות, גם הוא, כמו כולם - -

עודד פורר: רגע, רגע, סליחה, חברים.

עודד פורר: שנייה, אפי.

עודד פורר: אני מבקש שקט בוועדה.

עודד פורר: תודה.

עודד פורר: אפי, תמשיך.

אפי מלכין: - - גם לו, כמו לכל עובד אחר ששהה בבידוד, ירדו ימי המחלה.

אפי מלכין: יש פה הנחיה גורפת של משרד הבריאות, שהוציא הנחיה גורפת, והדבר הזה גם נתקף בבג"ץ, שכל מי שבבידוד – הדבר הזה נחשב כמי מחלה.

אפי מלכין: ולכן אני לא אומר שאני לא מבין את דרישת ארגוני העובדים שהדבר הזה לא ייחשב, אבל יש פה משהו רוחבי שהוא לא ייחודי לצוותים הרפואיים, שהוא נדון עכשיו, בימים אלה בבג"ץ.

אפי מלכין: העתירה של ארגון המעסיקים שאמר שלא צריך להיות בזה ימי מחלה.

אפי מלכין: ולכן הדבר הוא מעט יותר מורכב.

אפי מלכין: ואני אומר שאנחנו מכוונים להמשיך ולהיות גם בדיון ובשיח עם ארגון הרלוונטי.

אפי מלכין: גם, כמובן, לעדכן את הוועדה לפי הצורך.

עודד פורר: תודה.

אחמד טיבי: אפי, הדברים שלך - - - משכנע.

עודד פורר: רגע, אחמד.

עודד פורר: תודה, אפי.

עודד פורר: תישאר איתנו, בבקשה.

עודד פורר: אני מבקש את פרופ' ציון חגי, יושב-ראש הסתדרות הרפואית בישראל.

ציון חגי: בוקר טוב, אדוני היושב-ראש הוועדה, חבר הכנסת פורר, חבר הכנסת טיבי, ואני רואה גם פה את אילנה כהן.

ציון חגי: אני לא רואה את כל השאר.

ציון חגי: אני רוצה להיות מאוד קצר וברור.

ציון חגי: אני חושב שמאחר שיש כבר החלטת ממשלה שהתקבלה ב-27 באפריל וקבעה שכל הצוותים הרפואיים יפוצו פיצוי מלא, פשוט הממונה על השכר צריך לבצע את ההוראות האלה, וזו הנקודה העיקרית.

ציון חגי: לא יכול להיות מצב שיבדילו בכלל בין צוות רפואי זה ואחר.

ציון חגי: שלא יבדילו בין אחות לרופא, בין כוח עזר לרופא.

ציון חגי: מי שנפגע במהלך עבודתו, צריך פיצוי מלא.

ציון חגי: והשכר של צוותי רפואה הבסיס הוא שכר יחסית נמוך והוא בנוי על תוספות של תורנויות, כוננויות, משמרות.

ציון חגי: ולכן בשביל לתת לצוות שקט כלכלי, זה תפקיד שלנו להיאבק שאנשים האלה שנמצאים בחזית, ברגע שיוצאים לבידוד, יפוצו בצורה מלאה.

ציון חגי: נגיף הקורונה איננו מבדיל בין רופא בית חולים לרופא קהילה או לרופא משרד הבריאות.

ציון חגי: רופאי משרד הבריאות, שנאמר פה שנדבקים תוך כדי עבודתם, הם עובדים יום ולילה במאבק הזה מול נגיף הקורונה, ואי-אפשר לזרוק אותם.

ציון חגי: אי-אפשר להגיד שהם לא מבקרים בבתי חולים.

ציון חגי: הם נכנסים למוקדי הקורונה לבקר, לבדוק, לראות שהכול מבוצע ובתי החולים מתפקדים.

ציון חגי: ולכן צריך לכלול גם את רופאי הקהילה וגם את רופאי בתי החולים וגם את רופאי משרד הבריאות, כמובן, שאת כל צוותי הרפואה הקשורים למהלכים האלה ושנדרשו לצאת לבידוד בגלל חשיפה לנגיף הקורונה בזמן עבודתם.

ציון חגי: מעבר לזה, לא יעלה על הדעת שיבואו ויורידו גם ימי מחלה כאשר לא מדובר פה במחלה.

ציון חגי: החולה נאלץ לצאת לבידוד בביתו, הוא היה חולה.

ציון חגי: ולכן הורדת ימי המחלה היא אבסורדית.

ציון חגי: תודה רבה.

ציון חגי: אני מבין שיש דיון בשעה 9:00, אז אני קיצרתי, אבל אמרתי את כל מה שיש לי להגיד.

ציון חגי: מעבר לזה, מנכ"ל משרד הבריאות הוציא מכתב תמיכה, גם הוא דרישה מול הממונה על השכר בעצם לפצות, בהתאם להחלטת הממשלה, את כל צוותי הרפואה.

מיקי לוי: אני חייב לעלות למעלה, למליאה.

עודד פורר: חבר הכנסת מיקי לוי, מילה.

עודד פורר: כי אני רוצה עוד לשמוע את אפי עוד הפעם אחרי הדברים האלה.

מיקי לוי: תודה רבה, אדוני היושב ראש.

מיקי לוי: אני פותח במליאה.

מיקי לוי: אני צריך לא יותר מחצי דקה.

מיקי לוי: אני מבטיח.

עודד פורר: כן.

מיקי לוי: תודה.

מיקי לוי: אני זוכר את הפתיחה של חבר הכנסת אחמד טיבי, שאמר: כרופא וכחבר כנסת, ועוד והוסיף ואמר, כערבי, אני – והעלה את כל נושא הצוותים הרפואיים.

מיקי לוי: ואחר כך הוא בא ואמר לנו: אני מוריד את ההסתייגות שלי, כי שר האוצר התקשר אליי בכבודו ובעצמו והבטיח.

מיקי לוי: לא דובר רק על רופאים, דובר על כל הצוותים.

מיקי לוי: ואני מפנה את תשומת הלב, אדוני יושב-ראש הוועדה – האם פרופ' גרוטו, שנכנס כמה פעמים לבידוד, גם לו הורידו.

מיקי לוי: ואני לא אומר את זה כדי לנגח; אני אומר את זה כדי לעזור.

מיקי לוי: תודה רבה.

עודד פורר: אני רוצה לתת לד"ר זאב פלדמן, מארגון רופאים עובדי המדינה.

עודד פורר: ד"ר זאב פלדמן?

עודד פורר: ואחריו – אפי מלכין.

זאב פלדמן: אין לי הרבה על מה שאמר פרופ' חגי.

זאב פלדמן: אני חושב שהוא הציג את העמדה של ההסתדרות הרפואית שהיא עמדה אחת שהימים האלה צריכים להיות מוכרים כימי עבודה, שצריך להחיל אותם על כל הצוותים הרפואיים וכלל מערכת הבריאות.

זאב פלדמן: ואני מקווה שהדבר הזה באמת יקרה.

עודד פורר: תודה.

עודד פורר: חברת הכנסת קטי שטרית.

עודד פורר: אחריה – אפי מלכין.

עודד פורר: אחר כך - חבר הכנסת מיכאל ביטון.

קטי קטרין שטרית: עכשיו, תראו, אני רוצה לספר את הסיפור של הרופא האישי שלי.

קטי קטרין שטרית: לרופא האישי שלי ראיד ג'אבר מאבו גוש והוא עובד במרפאת יפת השמש בבית שמש.

קטי קטרין שטרית: קודם כול, הוא נחשף לחולה קורונה ב-23 במרץ, הוא יצא לבידוד עד ה-6 באפריל.

קטי קטרין שטרית: אני רוצה להראות לכם התכתבויות שלי איתו כחולה – לא "חולה", תרופות שם – האדם הזה העביר את כל המחשבים און-ליין אליו הביתה, עונה לכל החולים שלו, נותן להם מרשמים, שולח במיילים, עובד מהבוקר עד הלילה – ומה?

קטי קטרין שטרית: הוא הוצא.

קטי קטרין שטרית: הוציאו אותו לחל"ת.

קטי קטרין שטרית: הוציאו אותו לחל"ת.

קטי קטרין שטרית: חלק מהמשרה שלו זה גם לעבוד בבתי החולים.

קטי קטרין שטרית: עכשיו, מה לעשות שלבתי החולים לא מגיעים כל החולים שהיו מגיעים, כי הוא היה רושם להם את מכתבי השחרור שלהם.

קטי קטרין שטרית: אז גם משם הוא לא מתפרנס.

קטי קטרין שטרית: זאת אומרת שהאדם יושב בביתו, ממשיך לטפל בחולים שלו באמצעות האון-ליין, כולל טלפונים, עד 24:00 והבן אדם לא מתוגמל.

עודד פורר: תודה.

קטי קטרין שטרית: אני רוצה להגיד שפניתי למנכ"ל משרד הבריאות וקיבלתי תשובה שהם יפצו פיצוי מלא.

קטי קטרין שטרית: אז מה קרה עכשיו במשרד האוצר?

קטי קטרין שטרית: למה עוד פעם אנחנו ממשיכים עם ההתחכמויות כל פעם מחדש?

קטי קטרין שטרית: אז ההסתדרות לא פנתה, הארגונים לא פנו, זה לא פנה, זה לא פנה – ואנשים יושבים בבית, עושים עבודה, ולא מקבלים על זה שכר.

עודד פורר: תודה.

עודד פורר: אני חייב לומר שהסיפור הזה נכון לגבי כל רופא.

קטי קטרין שטרית: חד-משמעית.

עודד פורר: גם הרופא האישי שלי היה בבידוד תקופה מסוימת.

קטי קטרין שטרית: אני לפחות פניתי אליו ארבע פעמים רק במהלך השבועיים הללו.

עודד פורר: אפי, אני רוצה רק שתתייחס לעניין הזה.

עודד פורר: הרי בסוף גם לא מדובר בכסף ממש שאתם צריכים להוציא מחר בבוקר.

עודד פורר: מדובר בעיקר בסיפור של ימי המחלה.

עודד פורר: זה נראה כאילו אתם מחפשים עכשיו על התקטננות.

עודד פורר: זה לא הזמן להתקטננויות.

עודד פורר: הרופא האלה ממשיכים לתת שירות.

עודד פורר: אגב, אני לא רוצה שיפסיקו לתת שירות.

עודד פורר: אני לא רוצה שהרופאים יתחילו להגיד: סליחה, אנחנו בימי מחלה; תחפשו רופא אחר.

עודד פורר: אנחנו רוצים שהם ימשיכו לתת שירות דווקא בתקופה הזו שאנשים גם נמנעים מלהגיע לבתי החולים עם מחלות רקע אחרות מהחשש לקורונה.

קטי קטרין שטרית: נכון.

עודד פורר: אנחנו מכירים גם את הבעייתיות הזו.

עודד פורר: אפי, התייחסות.

עודד פורר: אחר כך – חבר הכנסת - - -

אחמד טיבי: אגב, אדוני, אם יש נתון בכמה רופאי קהילה מדובר, אם בכלל.

אחמד טיבי: על כמה רופאים מדובר?

עודד פורר: כן, נכון.

עודד פורר: שאלה חשובה.

אפי מלכין: רגע, קודם כול, אני חייב להגיד עוד דבר.

אפי מלכין: אני אומר עוד הפעם, מבחינתנו, זה לא סוף פסוק.

אפי מלכין: ברור לנו שצריך להינתן פתרון גם לרופאי הקהילה.

אפי מלכין: אנחנו לא בורחים מזה.

אפי מלכין: אנחנו שם.

אפי מלכין: מעבר לזה, אני מוכרח להגיד שביחס להתייחסות של דברי הר"י, אי-אפשר לבוא ולהגיד שאנחנו רוצים לטפל בצוותים הרפואיים, אבל גם לדאוג לרופאים שהם לא צוותים הרפואיים.

אפי מלכין: עם כל הכבוד לוורד עזרא וסדצקי, הן לא נדבקו כתוצאה מזה שהיו במגע עם חולה או לא היו בבידוד בגלל שהיו עם חולה.

אפי מלכין: לכן אי-אפשר להחזיק את המקל משני קצותיו.

אפי מלכין: אם הם אומרים: חשוב לנו, אלה שמטפלים בחולים ובאים איתם במגע – זה בסדר, ואת זה אנחנו מקבלים.

אפי מלכין: אבל גם להגיד: חשוב לנו גם כל רופא שהיה בבידוד בגלל שהיה בישיבה - - -

עודד פורר: אפי, אתם תיתנו לרופאים בקהילה?

עודד פורר: אפי, אתם תיתנו לרופאים בקהילה?

קטי קטרין שטרית: עודד, במדינות ה-OECD נותנים להם בונוס.

אפי מלכין: שנייה, אנחנו מתכוונים - - -

קטי קטרין שטרית: בונוס נותנים להם על העבודה.

קטי קטרין שטרית: במדינות ה-OECD נותנים להם בונוס.

עודד פורר: רגע, הוא אומר דברים חשובים, קטי.

עודד פורר: תני לו להגיד.

אפי מלכין: אני רוצה להסביר.

קטי קטרין שטרית: בסדר.

עאידה תומא סלימאן: החבר הכי טוב - - -

עודד פורר: תודה רבה, חברות הכנסת קטי שטרית ועאידה תומא סלימאן.

עודד פורר: אנחנו רוצים לשמוע.

עודד פורר: סליחה, חבר הכנסת ביטון, אנחנו רוצים לשמוע.

אפי מלכין: אנחנו מתכוונים גם לפתור את נושא הצוותים הרפואיים בקהילה, אוקיי?

אפי מלכין: אבל שם זה הרבה יותר מסובך, כי אנחנו צריכים לדעת בדיוק מי ומה וכמה.

אפי מלכין: והדבר הזה, להבדיל מבית החולים שבו בהגדרה שיש מישהו שבא במגע עם חולים ויודע להגיד עם אילו חולים הוא בא ועם מי הוא לא בא, בהקהילה הדבר הזה יותר מסובך.

אפי מלכין: ברור לנו - - - חולה בקהילה וכתוצאה מזה הוא היה בבידוד- - - לחולה, גם לו צריך לתת פתרון.

אפי מלכין: והדבר הזה הוא קצת אחר, הוא שונה.

אפי מלכין: ואני אגיד: הקבוצה השלישית של רופאי משרד הבריאות, שהם לא באים במגע עם החולים, הם, מבחינתנו, בקטגוריה אחרת.

אפי מלכין: תודה, אדוני.

עודד פורר: אפי, אנחנו נבקש - - -

קטי קטרין שטרית: עודד, הינה, אני מחזיקה מאמר - - -

עודד פורר: תודה, חברת הכנסת שטרית.

קטי קטרין שטרית: אני מחזיקה מאמר שב-OECD נותנים להם בונוס של 1,500 אירו.

עודד פורר: מצוין.

עודד פורר: אני מאוד שמח.

עודד פורר: אבל תודה.

עודד פורר: אפי אנחנו נבקש את הנתונים – כמה רופאים מהקהילה נמצאים בבידוד.

עודד פורר: אני חושב שהאמירה שלך שאתם כן תדאגו לרופאים מהקהילה היא חשובה.

עודד פורר: חברת הכנסת עאידה תומא סלימאן, אחריה – חבר הכנסת מיכאל ביטון.

עודד פורר: בקצרה, כי אנחנו צריכים לסיים.

עודד פורר: קיבלנו אישור, טמיר?

עודד פורר: לא קיבלנו לאישור להיכנס לתוך המליאה.

עאידה תומא סלימאן: כן, בקצרה.

עאידה תומא סלימאן: אני קיימתי את הדיון גם אצלי בוועדה והייתה הצהרה שהם הולכים לדאוג.

עאידה תומא סלימאן: אבל, לצערי, לפי מה שנאמר – וגם אתמול ניהלתי עם אפי, שלשום – אני חושבת שלאוצר אין את הכוונה הבסיסית שהיא כן לשלם מלא לצוותים הרפואיים.

עאידה תומא סלימאן: זה שעדיין מחשבים את ימי המחלה ומורידים את ימי המחלה.

עאידה תומא סלימאן: בעיניי, זאת שערורייה, לבוא ולהגיד: אנחנו משלמים מלא – כאשר העובד בעצמו משלם מכיסו בעניין ימי החלה.

עאידה תומא סלימאן: צריך לדאוג גם כן שיבטלו את עניין הורדת ימי המחלה.

עאידה תומא סלימאן: הדבר השני, זה הרופאים.

עאידה תומא סלימאן: ולא להשתמש בהחלטת משרד הבריאות ולחזור ולשנן את זה, כי גם שלשום מנכ"ל משרד הבריאות הוציא מכתב לראש הממשלה שהוא מתנגד להחלטה הזו ושהיא לא מוקבלת עליו.

עאידה תומא סלימאן: ואכן הוא תומך בזה שהצוותים הרפואיים יקבלו מענה.

עאידה תומא סלימאן: אז בואו - -

קטי קטרין שטרית: כן, ראש הממשלה הנחה את ראש המל"ל.

עודד פורר: תודה.

עודד פורר: תודה.

עאידה תומא סלימאן: אי-אפשר להתקטנן כאשר אנחנו במצב חירום כזה.

קטי קטרין שטרית: נכון.

קטי קטרין שטרית: גם ראש הממשלה – ההנחיה שלו לא נחשבת בעיניהם.

עודד פורר: תודה.

עודד פורר: חבר הכנסת ביטון, בבקשה.

עודד פורר: דקה, כי אני רוצה עוד לשמוע את ארגון האחיות.

עודד פורר: תודה חברים.

עודד פורר: תודה.

מיכאל ביטון: כבוד היושב-ראש, יהיה גם זמן להצעות לסדר היום?

עודד פורר: לא.

עודד פורר: לא.

מיכאל ביטון: היום לא יהיה?

עודד פורר: לא.

עודד פורר: ב-9:00 מתחילה המליאה.

עודד פורר: יושב-ראש הכנסת לא אישר לנו.

עודד פורר: הוא הקדים את המליאה לשעה 9:00.

עודד פורר: ביקשתי ממנו לקיים את הדיונים וביקשתי ממנו גם - -

קטי קטרין שטרית: יש נאומים עכשיו - - -

מיכאל ביטון: נאמר לנו שעד שעה 10:00.

עודד פורר: - - להתחיל את הדיונים בשעה 11:00.

עודד פורר: יש לנו דברים שוועדת הכספים צריכה לאשר.

עודד פורר: הוא סירב.

עודד פורר: המליאה יותר חשובה.

עודד פורר: אנחנו נראה.

עודד פורר: אנחנו נתכנס היום כשהמליאה תסתיים.

עודד פורר: אנחנו נתכנס.

עודד פורר: הוועדה תתכנס שוב היום.

עודד פורר: אז רק לעניין, אם יש לך להעיר, דקה, כי אני רוצה את אילנה כהן מהסדרות האחיות.

מיכאל ביטון: אני אגיד לך מה עצוב בסיפור הזה של היחס לכוחות הרפואה בישראל.

מיכאל ביטון: אנחנו אחרי חג יום העצמאות ראינו סרטונים איך מעיפה מעל בתי החולים מטוסים, איך שולחים חברות עסקיות במבה וקוטג', וואללה, אנחנו מרגישים מה-זה טוב שהתייחסנו כראוי לכוחות הרפואה.

מיכאל ביטון: ואני רואה פה דקדוקי עניות ומלחמה שהאוצר מנהל עם ארגוני היציג של הרופאים.

מיכאל ביטון: במקום לעצור את הוויכוחים האלה על היום-יום שלהם, ביניהם, על שכר והסכם קיבוצי – להגיד: כל רופא וכל אחות וכל מי שפועל בבית החולים, הוא כוח רפואי והוא החלוץ שלנו בתקופה הזאת, ולשלם לכולם משכורת ולהפסיק להשפיל אותם - - -

אפי מלכין: אבל לגבי כל הצוותים הרפואיים בבתי החולים זו בדיוק ההנחיה.

מיכאל ביטון: אני לא יודע מי מפריע לי לדבר.

עודד פורר: זה אפי מלכין, המשנה לממונה על השכר.

מיכאל ביטון: אני לא יודע מי מפריע לי לדבר.

אפי מלכין: אני רוצה להגיד לאדוני שלגבי הצוותים הרפואיים זו בדיוק ההנחיה.

עודד פורר: צוותים רפואיים בבית חולים מקבלים 100%.

מיכאל ביטון: אני אומר לך, אפי: תפסיקו עם דקדוקי העניות.

קטי קטרין שטרית: נכון.

קטי קטרין שטרית: ראש הממשלה בפירוש הנחה.

אפי מלכין: אבל אנחנו לא בדקדוקי עניות.

עודד פורר: אפי, תודה.

מיכאל ביטון: אני אגיד לך למה.

מיכאל ביטון: אני אגיד לך, אפי, כשאתה רוצה לוחמים - - -

אפי מלכין: לגבי בתי החולים, אנחנו פועלים אל מול פקודות אחרות.

עודד פורר: אפי, תודה.

קריאה: וגם אם אין הנחיה, זה שכר.

מיכאל ביטון: כשאתה רוצה לוחמים בקורונה, והרופאים והאחיות הם הלוחמים – תנו להם משכורת ושקט.

עודד פורר: תודה.

מיכאל ביטון: שיתאבדו על המשימה.

מיכאל ביטון: הם לא צריכים מטס מעל בית חולים.

עודד פורר: תודה, חבר הכנסת ביטון.

מיכאל ביטון: לא צריכים שי צנוע.

עודד פורר: אני רוצה לשמוע את אילנה כהן, נציגת האחיות.

עודד פורר: אילנה כהן, תפתחי את מיקרופון.

אילנה כהן: אני כאן ואני פשוט מתביישת כמה - - - לעשות בשביל לשלם את השכר המלא לצוותים הרפואיים.

אילנה כהן: אני חושבת שאותם אנשים שהציבו את הצוות הרפואי בחזית – לצוות הרפואי לא הייתה אפשרות להגיד: אנחנו לא נעבוד, כי אנחנו נדבק.

אילנה כהן: לא מיגנו את הצוותים.

אילנה כהן: צריך להבין שבהתחלה לא שמו מסכות, כי אמרו שזה מזיק.

אילנה כהן: עכשיו קונסים כל מי שלא שם מסכה.

אילנה כהן: אני חושבת שהגיע הזמן – אתם הרעבתם במשך שנים את מערכת הבריאות, ולמרות כל ההרעבה, הצוותים המסורים האלה עובדים כ-200% כל יום.

אילנה כהן: הגיע הזמן שתסתכלו להם בעיניים ותגמרו היום ותיתנו להם את מה שמגיע להם.

אילנה כהן: כי מה שעשיתם עם ההודעה שאתם משלימים את השכר, זו הייתה הונאה, כי מה זה השלמה של השכר?

אילנה כהן: אתם באים ואומרים: ימי המחלה יהיה על חשבונכם.

אילנה כהן: לא יכול להיות דבר כזה.

עודד פורר: תודה.

אילנה כהן: אני חושבת שחוץ מוועדה רפואית, לא יכול להיות עוד ועדה ועוד ועדה ועוד ועדה.

קטי קטרין שטרית: בטח הם לא מודעים למסמך של המל"ל.

קטי קטרין שטרית: יש פה מסמך של המל"ל.

קטי קטרין שטרית: כדאי שהם ידעו את זה.

קטי קטרין שטרית: הם לא יודעים.

אילנה כהן: אני חושבת - - - לצוותים הרפואיים - - -

עודד פורר: תודה, אילנה.

עודד פורר: גם האינטרנט לא כל כך טוב.

אילנה כהן: אנחנו לא מבקשים נדבה - - - אנחנו לא מבקשים שום נדבה - - -

עודד פורר: תודה רבה.

עודד פורר: אנחנו צריכים לסיים את הדיון.

עודד פורר: אפי, אני כבר אומר לך שאנחנו רק בתחילתו של הדיון.

עודד פורר: אנחנו נקיים את דיוני המעקב האלה.

עודד פורר: אנחנו מבקשים – ואת זה אפשר להעביר עוד היום לוועדה בכתב, אני אפיץ בין חברי הכנסת – נתונים: מה מספר הרופאים בקהילה שנמצאים בבידוד; מה מספר הרופאים והצוותים, האחיות ורואים מבתי החולים; מה מספר הרופאים עובדי המדינה שנמצאים בבידוד.

עודד פורר: ואז נוכל להמשיך את הדיון הזה.

אפי מלכין: בסדר גמור.

אפי מלכין: רק ייקח לנו מספר לבקש את הנתונים מהקופות, שכל קופה תרכז את הנתונים ואז יהיו לנו אותם.

עודד פורר: בסדר.

עודד פורר: היום יום חמישי.

אחמד טיבי: אפשר עד סוף היום לקבל.

עודד פורר: אני מניח, שאפשר או עד סוף היום או ביום ראשון לקבל.

קטי קטרין שטרית: גם מנהלי הקופות רוצים לעזור בנושא הזה.

עודד פורר: אם זה יהיה ביום זה גם בסדר.

אפי מלכין: בסדר.

אפי מלכין: אנחנו נוציא פנייה לקופות להבין בדיוק את ההיקף הסופי של המספרים ונעדכן את הוועדה.

עודד פורר: מאה אחוז.

עודד פורר: אנחנו נוציא גם פנייה כזאת, אפי.

קטי קטרין שטרית: אבל הם קיבלו הנחיה.

קטי קטרין שטרית: האוצר קיבל הנחיה מהמל"ל.

עודד פורר: תודה, חברת הכנסת שטרית.

קטי קטרין שטרית: ראש הממשלה התערב והנחה.

קטי קטרין שטרית: למה על זה הוא לא עונה.

עודד פורר: אנחנו יוצאים.

עודד פורר: הדיון מופסק ויתחדש, ככל שיהיה לנו אישור, או במהלך המליאה או אחרי המליאה.

עודד פורר: תודה.